नारी के सम्मान में ही छिपा है समाज का कल्याण : गुरबख्श
महिलादिवस के अवसर पर स्त्री जागृति मंच की तरफ से 8 मार्च को कार्यक्रम का आयोजन किया जाएगा।
इस कार्यक्रम की तैयारियों के संबंध में की गई बैठक के बाद जानकारी देते हुए संगठन की प्रदेश प्रधान बीबी गुरबख्श कौर संघा बीबी रुपिंदर कौर ने बताया कि जिला स्तरीय कार्यक्रम माता विद्यावती भवन में आयोजित किया जाएगा। कार्यक्रम में महिला जाति की की मौजूदा दशा, महिलाओं पर हो रहे शारीरिक हमले, महिला जाति को दी जा रही मानसिक पीड़ा, भ्रूण हत्या और दुष्कर्म के बढ़ते मामले, लड़कियों के पालन पोषण में किए जाते भेदभाव, घरेलू हिंसा, पुरुषों के मुकाबले महिलाओं को कम मेहनताना आदि मुद्दों पर चर्चा की जाएगी। उन्होंने कहा कि महिलाएं अगर मौजूदा स्थान पर पहुंची हैं तो वह लंबे संघर्ष का ही नतीजा है। उन्होंने महिलाओं से अपील की कि वे कार्यक्रम में शामिल हो। उन्होेने कहा कि महिलाओं को यदि समाज में उनका बनता सम्मान दिया जाएगा तो ही सामाजिक विकास और उन्नति हो सकती है।
स्त्री जागृति मंच की सदस्याओं ने कहा कि सभी महिलाएं अपने अधिकारों और कर्तव्यों के प्रति जागरूक रहें और समाज विकास में अपना बनता योगदान देकर जन कल्याण के लिए काम करें। उन्होंेने कहा कि नारी शक्ति से ही आज समाज की उन्नति और प्रगति संभव हो सकती है।
स्त्री जागृति मंच ने दिल्ली यूनिवर्सिटी की छात्रा गुरमेहर कौर को एक विद्यार्थी परिषद की तरफ से दी गई दुष्कर्म की धमकी देने की सख्त शब्दों में निंदा की गई है। इस धमकी को विचारों की आजादी पर हमला करार दिया गया है। जबकि प्रगति कला केंद्र लांदड़ा के निर्देशक मक्खण क्रांति की सड़क हादसे में हुई मौत पर शोक व्यक्त किया है।
महिला दिवस कार्यक्रम के संबंध में की गई बैठक में एक साथ मंच सदस्य।
बैठक
hin_Deva hin_Deva hin_Deva hin_Deva hin_Deva hin_Deva npi_Deva